
Ühtse kuutasu kehtestamine Narvas 
Raudtee tänav 5 hoones asuvate ruumide 
kasutamise eest (SA Narva Kant)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus SA Narva Kant, registrikood 90014782, taotlus, milles palutakse kehtestada SA-le Narva Kant Narvas Raudtee tänav 5 hoones asuvate ruumide kasutamisel hooldus- ja kommunaalkulude katmiseks ühtne kuutasu.

SA Narva Kant tegevuse põhisuunad on määratud Narva linna kultuuristrateegias aastani 2030, kus SA on märgitud vastutava elluviija ja partnerina.

SA Narva Kant tegevuse eesmärgiks on säilitada ajaloolis-kultuuriline keskkond, arendada kodu-uurimist, haridustööd, aga ka tegeleda otsingutöödega, korraldada temaatilisi näitusi ja muuseum, tööd noortega jne.
Narva Linnavalitsuse 06.03.2019 korraldusega nr 159-k kehtestati Narvas Raudtee tänav 5 hoones asuvate ruumide kasutamisel 2019. aastaks hoone hooldustasu ning kommunaalteenuste kulude katmiseks ühtne kuutasu suuruses 0,48 eurot 1 m2 SA-le Narva Kant. 
SA Narva Kant pöördus Narva Linnavalitsuse Linnamajandusameti poole palvega jätta 2020. aastaks Raudtee tänav 5 hoone hooldus- ja kommunaaltasu suurus 2019. a tasemele.
Narva Linnavalitsuse Kultuuriosakond toetab SA Narva Kant taotlust kehtestada 2020. a hoone hoolduskulude ja kommunaalteenuste tasumisel ühtne kuutasu.

Antud küsimust arutati Narva Linnavalitsuse linnavarakomisjoni koosolekul 27.11.2019. a (protokoll nr 14) ning otsustati
1. Kehtestada Sihtasutusele Narva Kant, registrikood 90014782, 2020. aastaks Narvas Raudtee tänav 5 hoones asuvate ruumide kasutamise eest ühtne kuutasu suuruses 0,48 eurot 1 m².
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Narva Linnavolikogu 17.03.2005. a määruse nr 14/52 “Linnavara kasutusse andmise kord” § 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3. OTSUS

Kehtestada Sihtasutusele Narva Kant, registrikood 90014782, 2020. aastaks Narvas Raudtee tänav 5 hoones asuvate ruumide kasutamise eest ühtne kuutasu suuruses 0,48 eurot 1 m².
4. RAKENDUSSÄTTED
4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks SA-le Narva Kant.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

